# Hondurasa[labot | labot pirmkodu]

| Hondurasas Republika*República de Honduras* |
| --- |
|

|  |  |
| --- | --- |
|  |  |
| Karogs | Ģerbonis |

 |
| **Devīze:"Libre, Soberana e Independiente"*  (spāņu) "Brīva, suverēna un neatkarīga" |
| **Himna:Himno Nacional de Honduras* Duration: 2 minutes and 47 seconds.2:47 |
| Location of Honduras  |
| **Galvaspilsēta** (un lielākā pilsēta)
  | Tegusigalpa ﻿ / ﻿ |
| Valsts valodas | spāņu valoda |
| Valdība | Prezidentāla republika |
|  -  | Prezidents | Nasri Asfura |
|  -  | Viceprezidents | Marija Antonieta Mehija |
| Neatkarība |
|  -  | No Spānijas | 1921. gada 15. septembrī  |
| Platība |
|  -  | Kopā |  112,492 km² (101.)

 |
| Iedzīvotāji |
|  -  | iedzīvotāji 2022. gadā | 9 540 539  |
|  -  | Blīvums | 84.72/km² (128.)
 |
| **IKP** (PPP) | 2021. gada aprēķins |
|  -  | Kopā | $ 58,340 miljardi  |
|  -  | Uz iedzīvotāju | $ 8 792  |
| **Džini koef.** (2018) | 52.1 (augsts)  |
| **TAI** (2020) | ▲ 0,623 (vidējs) (132.) |
| Valūta | lempira (`HNL`)  |
| Laika josla | CST (UTC-6) |
| Interneta domēns | .hn |
| ISO 3166-1 kods | 340 / HND / HN |
| Tālsarunu kods | +504
  |
| 1 | "libre, soberana, solo" ir oficiālais moto, kurš ar kongresa rīkojumu attēlots uz ģerboņa. Neoficiālais moto "NO PASARÁN" (*Viņi garām netiks*) kļuva populārs 1969. gada karā ar Salvadoru. Tas ir kā atsauce uz Salvadoras mērķi savā uzbrukumā sasniegt Hondurasas Karību krastu. |
| 2 | Novērtējums ņem vērā AIDS izraisīto mirstību; tas var uzrādīt mazāku iedzīvotāju skaitu kā gaidīts. |

**Hondurasa** ir trešā lielākā valsts Centrālamerikā. Tā robežojas ar Nikaragvu, Gvatemalu un Salvadoru.

## Ģeogrāfija

Hondurasu ieskauj Karību jūra (ziemeļos) un trīs valstis: Nikaragva (austrumos, dienvidaustrumos), Salvadora (dienvidrietumos) un Gvatemala (rietumos). Hondurasai ir arī īsa robeža ar Klusā okeāna Fonsekas līci.
Hondurasai ir gara krasta līnija gar Karību jūru un neliela pieeja Klusajam okeānam. Karību jūras piekrastē izveidojušās vairākas nozīmīgas ostas, viena no tām ir Laseiba. Mazliet atstatu no krasta atrodas Hondurasai piederošās un tūristu iecienītās Baijas salas. Zemieņu apgabali ir piekrastē un upju ielejās, kas izvagojušas Hondurasas kalnieni. Augstākie kalni atrodas valsts rietumos un centrālajā daļā, tiem ir vulkāniska izcelsme. Zemienēs, kur valda karsts un mitrs klimats, plašus apgabalus klāj lietus meži. Kalnu mežos dominē ozoli un priedes.

### Baijas salas

Baijas salas atrodas Karību jūrā netālu no Hondurasas ziemeļu piekrastes. 1512. gadā tās atklāja Kristofors Kolumbs. Mūsdienās Baijas salas piesaista tūristus un nirējus.

## Saimniecība

Sanpedro Sulas centrs
Hondurasa ir mazāk industrializēta nekā kaimiņvalstis, un hondurasieši ir viena no nabadzīgākajām nācijām visā Rietumu puslodē. Ar ārvalstu palīdzību ir izveidoti augkopības produkcijas pārstrādes uzņēmumi, kā arī ruma, cepamās eļļas, cementa un papīra ražotnes. Hondurasas kalnos atrodas bagātīgas derīgo izrakteņu iegulas, īpaši — sudraba, cinka, svina rūdas un zelta. Šīs rūdas iegūst pazemes šahtās.

Vairums cilvēku kopj savas lauku saimniecības vai strādā algotu darbu lielajās plantācijās, kurās eksportam audzē banānus, kafijas pupiņas, eksotiskos augļus un ziedus. Agrāk Hondurasa bija lielākā banānu eksportētāja, un vēl arvien šī kultūra dod 25% valsts ienākumu. Lielākā daļa kalnienes lauksaimniecībai nav piemērota. Toties krītošā ūdens spēka darbinātās hidroelektrostacijas saražo 80% elektroenerģijas.

Hondurasas ekonomika lielā mērā ir atkarīga no ārzemēs dzīvojošo iedzīvotāju investīcijām un atbalsta, 2014. gadā šie emigrantu naudas pārvedumi veidoja 17,4% no IKP.

## Skatīt arī

* Hondurasas administratīvais iedalījums
* Futbola karš

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Hondurasa.

* *Encyclopædia Britannica* raksts (angliski)
* *Brockhaus Enzyklopädie* raksts (vāciski)
* Mūsdienu Ukrainas enciklopēdijas raksts (ukrainiski)
* Krievijas Lielās enciklopēdijas raksts (2004-2017) (krieviski)
* *Encyclopædia Universalis* raksts (franciski)
* Katoļu enciklopēdijas raksts (angliski)
* Pareizticīgo enciklopēdijas raksts (krieviski)
* Zinātniskās fantastikas enciklopēdijas raksts (angliski)
* Enciklopēdijas *Krugosvet* raksts (krieviski)